Odpočet riešenia
projektov z Harmonogramu realizačných projektov
Národného programu podpory zdravia
na roky 1998 – 2000

1. Ministerstvo pôdohospodárstva SR

Projekt: Zabezpečenie prioritných úloh ozdravenia výživy

Začiatok realizácie projektu: 	  1. 1. 1998
Koniec realizácie projektu: 	31. 12. 2000

Cieľ projektu :

Návrh na prípravu plnohodnotných náhrad zdraviu škodlivých zložiek potravín /tuky, syntetické farbivá, sacharidy / preparačnými postupmi z prírodných zdrojov a ich aplikácia v potravinách, príprava zlúčenín a vitamínov biotechnologickou cestou, odstraňovanie antinutričných látok, prírodných toxikantov a alergénov z potravín úpravou technologických postupov.

Realizácia projektu :

Projekt sa riešil v  4 čiastkových úlohách.

1.          Špeciálne modifikovaná vláknina pre nové typy potravín

      Táto čiastková úloha bola zameraná na :
-	výrazné rozšírenie aditivácie potravín vlákninou a tým zvýšenie denného príjmu vlákniny,
-	získanie širšej palety vlákninových koncentrátov štandardnej kvality z dostupných surovín,
-	zlepšenie funkčných vlastností a zvýšenie nutričnej hodnoty koncentrátov vlákniny, overenie   možnosti aplikácie získaných vlákninových koncentrátov,
-	enzýmovú a chemickú modifikáciu tejto vlákniny zlepšujúcu jej funkčné a senzorické vlastnosti.
V rámci projektu boli vyvinuté a poloprevádzkovo overovaná výroba rôznych typov potravinárskej vlákniny. Získané vzorky vlákniny sú vhodné pre použitie do všetkých typov potravín. Boli spracované procesové knihy na výrobu inulínu z čakanky a výrobu inulínu z topinambur, ktorá by mala byť realizovaná v ďalšom roku. 

2.     Cielená úprava energetickej hodnoty výrobkov a znižovanie obsahu nežiadúcich bielkovinných zložiek v procesoch spracovania potravín.
Úloha bola zameraná na :
-	aplikáciu špecifických komerčných aditív na báze komerčných vlákninových preparátov, ako aj vedľajších produktov spracovania potravín, prípadne modifikovaných polymérov za účelom cielenej úpravy energetickej hodnoty výrobkov,
-	určenie podmienok znižovania, príp. eliminácie definovaných frakcií bielkovín.
V rámci riešenia sa určili podmienky  aplikácie vybraných aditív na báze vlákninových preparátov, bielkovinových prípravkov a modifikovaných škrobov do mäsových výrobkov. Taktiež boli určené možností eliminácie alergénnych látok v sójových výrobkoch, čo možno využiť pre zníženie potravinových alergií zo strukovín. Za dôležitý výstup sa považuje monitorovanie obsahu gluténu v surovinách a vo výrobkoch pre bezgluténovú diétu. 
Bol vypracovaný návrh receptúr a technologických aplikácií náhrad tukov v potravinách s upraveným zložením, a vydaná publikácia  “Alergény v sóji a v sójových výrobkoch ako ukazovatele použitej technológie” a príručka “Technológia výroby potravín s profylaktickým účinkom”.
  
3.	Hodnotenie kvality potravín z hľadiska minimalizácie obsahu nežiadúcich látok.
Úloha bola zameraná na:
-	stanovenie mentolu v potravinárskych výrobkoch, izoláciu b-tujónu v ochucovaných vínach,
-	stanovenie pentozidínu v telových tekutinách metódou HPLC, sledovanie zloženia bielkovín v požívatinách metódou kapilárnej elektroforézy.
Vypracovala sa metóda GC/FID na stanovenie mentolu  a b-tujónu v požívatinách, čo umožňuje kontrolovať hygienickú bezpečnosť požívatín z hľadiska obsahu týchto látok, čím sa zvyšuje ochrana spotrebiteľa.  
Vyvinutá bola aj HPLC metóda na stanovenie pentozidínu, čo bude využité pri terapii a prevencii diabetických komplikácií a analytická metóda na diagnostiku gliadínu, ktorá je prínosom v oblasti zabezpečovania kvality celiatickej výživy (z hľadiska kontroly výskytu gliadínu v potravinárskych výrobkoch, určených pre ľudí trpiacich celiakiou).

4.	Vývoj diagnostických metód na dôkaz salmonel a listérii v potravinách.
Úloha bola so zameraním na vypracovanie metódy na princípe PCR na dôkaz salmonel a listérií v potravinách. V rámci tejto úlohy bola vytvorená rýchla metóda na stanovenie spomenutých patogénnych mikroorganizmov. Protokoly vypracovaných metód budú publikované. 

Záver : Cieľ projektu bol splnený.

Projekt:	Modelovanie výživy v zmysle úloh NPPZ zameraných na ozdravenie výživy  
obyvateľstva

Začiatok realizácie projektu: 	1. 1. 1998
Koniec realizácie projektu: 	31. 12. 1999

Cieľ projektu:

Modelovanie výživy pomocou výpočtovej techniky pre rôzne úrovne aplikácie s využitím  jednotlivých databáz  Potravinovej banky dát, využitie Potravinovej banky aj na simuláciu navrhovania receptúr nových výrobkov s orientáciou na požiadavky ozdravenia výživy.

Realizácia projektu :

Realizácia projektu bola zameraná na cielenú aktualizáciu potravinovej banky dát. Bola založená databáza  “Prírodné oxidanty a antinutričné látky “ obsahujúca informácie o približne 180 prírodných toxikantoch. Bola rozšírená databáza chemického zloženia a energetickej hodnoty potravín o vybrané suroviny a výrobky z dovozu, a taktiež bolo zozbieraných veľa údajov pre databázu nutričných  a hmotnostných strát.
Realizačným výstupom tohoto projektu je programové vybavenie, ktoré umožňuje vypracovanie konkrétnych návrhov stravovacích modelov pre rôznych užívateľov.
Ide o  nutričný software ALIMENTA, multijazyčný program, ktorý poskytuje množstvo informácií charakterizujúcich potraviny z nutričného hľadiska, ktorý sa môže uplatňovať nielen v potravinárstve (modelovanie receptúr, deklarácia obsahu živín ) ale aj v rezorte zdravotníctva (nutričná anamnéza, epidemiologické štúdie). Slúži aj vedeckým účelom a je využívaný v sieti databázových potravinárskych centier krajín strednej a východnej Európy. Okrem toho je aj bohatým zdrojom informácií pre odbornú  a laickú verejnosť.
Ku výsledkom patria aj publikácie 3 zväzkov potravinových tabuliek: Obilniny a strukoviny; Mlieko a vajcia; Tuky, olejniny, oleje a orechy.     

Záver : Cieľ bol projektu bol splnený.

Projekt: Výskum a vývoj fermentačnej výroby mikrobiálnych  farbív pre použitie 
v potravinárstve

Začiatok realizácie projektu: 	1. 7. 1997
Koniec realizácie projektu: 	31. 12. 1999

Cieľ projektu :

Vypracovať technologické postupy výroby mikrobiálnych farbív, ktoré patria medzi prírodné produkty, a ich vplyv na kvalitu fermentovaných potravinových výrobkov, ich sfarbenie a organoleptické vlastnosti. Cieľom je znížiť alebo úplne odstrániť používanie soliacich zmesí v mäsovom priemysle, vypracovať návrh pre širšie použitie mikrobiálnych farbív a fermentovaných produktov v potravinárskom priemysle. 

Realizácia projektu :

Projekt bol ukončený oponentským konaním dňa 20.12.1999.  Výsledky projektu budú  využité v rôznych odvetviach potravinárskeho priemyslu.

Záver : Cieľ projektu bol splnený.

Projekt: Technológie výroby nízkoenergetických živočíšnych produktov pre zdravú výživu

Začiatok realizácie projektu:	 1. 1. 1998
Koniec realizácie projektu: 	31. 12. 2000

Cieľ projektu :

Vypracovať technologické postupy výroby nízkoenergetického bravčového a hovädzieho mäsa, ktoré je jednou zo základných zložiek výživy, a od ktorého zloženia v značnej miere závisí celkový príjem tukov, ale aj ich kvalita z hľadiska fyziologického účinku na ľudský organizmus a zdravie.
Ide najmä o systémové spracovanie doterajších našich i prevzatých výsledkov výskumu o technológiách výroby takýchto produktov.

Realizácia projektu :

V rámci realizácie projektu sa hodnotili vzorky mäsa rôznych jatočných kategórií hovädzieho dobytka, ošípaných, a ďalších druhov hospodárskych a divých zvierat, na obsah základných živín, posudzovala sa kvalita a obsah tuku. 
Inovované údaje budú slúžiť pri vypracovaní odporúčaných výživových dávok. Takisto budú poskytnuté Štátnemu plemenárskemu ústavu a príslušným chovateľským zväzom, ktoré ich využijú pri rozpracovaní zámerov šľachtiteľských a  hybridizačných programov na ďalšie roky. Výsledky o zložení mäsa budú permanentne poskytované  aj širokému okruhu producentov, spracovateľov a konzumentov mäsa.
Boli tiež overené a navrhnuté technológie výroby hovädzieho a bravčového mäsa so zníženou energetickou hodnotou na báze domáceho a importovaného biologického materiálu. Výsledky sú k dispozícii producentom biologicky hodnotných druhov mäsa.
Riešená problematika bola prezentovaná prostredníctvom rôznych publikácií, zborníkov, okrem toho bola prezentovaná aj na rôznych školeniach a seminároch pre producentov mäsa a plemenársku organizáciu a tiež formou listoviek na výstave Agrokomplex v Nitre.

Záver : Cieľ projektu bol splnený.

2. Ministerstvo práce, sociálnych vecí a rodiny SR

Projekt: Komplexné zabezpečenie programu prevencie sociálno-patologických javov 
v podmienkach Centra psychologicko - poradenských služieb (CPPS).

Začiatok realizácie projektu: 	1. 3. 1998
Koniec realizácie projektu: 	31. 12. 2000

Cieľ projektu:

Reagovať na aktuálnu spoločenskú potrebu v oblasti prevencie nežiadúcich spoločenských javov, dotýkajúcich sa predovšetkým detí, mládeže, rodiny.

Realizácia projektu :
 
V rámci projektu boli zabezpečované metodické a odborné semináre a podujatia pre vlastných pracovníkov, ale aj iné inštitúcie a organizácie. 
V roku 1998  bolo vykonaných 655 odborno-metodických podujatí. Mimoriadnym prínosom pre CPPS bolo schválenie dlhodobého projektu prevencie sociálno-patologických javov v podmienkach CPPS. Celkovo navštívilo v hodnotenom období CPPS 17 049 klientov (12 087 prípadov), s ktorými sa pracovalo v 59 963 konzultáciách. S problematikou závislosti sa riešilo 1143 prípadov v 5 175 konzultáciách.
Aj v ďalších rokoch sa uskutočňovali vzdelávacie aktivity, semináre a výcvikové sústredenia pre lektorov, boli zabezpečené preklady a vydaný celý rad metodických materiálov pre realizátorov poradenských služieb. Špeciálne sa riešitelia projektu zamerali na problematiku náhradnej rodinnej starostlivosti a prácu svojpomocných skupín.

V roku 2000 bol ukončený 3-ročný program prípravy odborníkov - špecialistov, pre oblasť terapie rodiny, kde v centre pozornosti bola aj práca s rodinou závislého a prevencia  závislostí v rodine.
V tomto roku druhá oblasť projektu bola zameraná na oblasť prípravy profesionálnych rodín a na otázku náhradnej rodinnej starostlivosti. So zameraním na túto problematiku bol zorganizovaný celoslovenský seminár s názvom: ”Spolupráca CPPS, odborov sociálnych vecí OÚ, KÚ a detských domovov”.  Výstup z tohoto seminára bude slúžiť ako odporúčanie pre zefektívnenie spolupráce medzi štátnou správou, CPPS a detskými domovmi. 

Všetky vzdelávacie aktivity i vydané metodické materiály slúžia prostredníctvom odborníkov CPPS verejnosti, ľuďom, rodinám, ktorí potrebujú pomoc v rôznych životných situáciách, alebo v rámci prevencie.

Záver : Cieľ projektu bol splnený.

Projekt:	DAFNÉ - za ľudskú dôstojnosť a zdravie človeka

Začiatok realizácie projektu: 	1. 2. 1998
Koniec realizácie projektu: 	31. 12. 2000

Cieľ projektu : 

Realizácia prevencie sociálno-patologickch javov - prevencia prostitúcie a obchodu s ľuďmi,  prevencia drogových závislostí,  podpora zdravého životného štýlu.

Realizácia projektu :

Únia centier prevencie a pomoci DAFNÉ organizovala v rámci tohto projektu mnohé aktivity, ktoré sa realizovali v širokej pôsobnosti a stali súčasťou celospoločenského boja proti negatívnym javom, ako sú drogové závislosti, prostitúcia a kriminalita.
Prioritnou činnosťou bola práca s mladými ľuďmi v školách a v mimoškolskom prostredí a pomoc jedincom, ktorí sa vyskytli v núdzi v súvislosti s drogovými závislosťami a prostitúciou.
Boli realizované mnohé  vzdelávacie aktivity, výcvik animátorov v  prevencii sociálno patologických javov, letné tábory pre deti s poruchami správania.
V Žiline bolo otvorené centrum Dafné, kde je poskytované sociálne, výchovné a špeciálno-pedagogické poradenstvo.
V spolupráci s francúzskou televíziou bol natočený dokumentárny film o obchode so ženami v rámci relácie “ Le Droit de savoir”
Bolo vyrobené veľké množstvo osvetových materiálov s tematikou prevencie obchodu s ľuďmi a prostitúcie, s tematikou prevencie drogovej závislosti (24 kusov videokaziet -originál kópie- “A keby sme o tom hovorili”, 400 kusov publikácií, 400 kusov plagátov). 
Za úspech a prínos sa považuje zapojenie tohto projektu do projektu Komisie EÚ pod názvom DAPHNÉ v rámci francúzskej organizácie ALC/SPRC Nice a tiež vydanie publikácie “Svet nepoznanej reality – História a súčasnosť prostitúcie.”

Záver : Cieľ projektu bol splnený.

 3. Slovenský červený kríž

Projekt:	Metodická príručka zdravotno-výchovnej hry v materských školách – Evička nám ochorela:

Začiatok realizácie projektu: 	1. 1. 1998
Koniec realizácie projektu: 	30. 6. 1999

Cieľ projektu :

Formovanie  zdravotného uvedomenia detí od predškolského veku, formovanie ich vzťahu k ochrane a podpore zdravia a rozvíjanie aktívneho záujmu o prevenciu ochorení, úrazov. Poskytnutie  poznatkov a praktických základov o prístupe ku poraneniu .

Realizácia projektu :
 
Prebiehala formou rôznych aktivít  detí, zameraných na prehlbovanie  ich zdravotného uvedomenia.
Vyvrcholením bolo organizovanie súťaží medzi materskými školami a okresmi.
Bola pripravená publikácia, ktorá bude postúpená na posúdenie Ministerstvu školstva - Odbor školských zariadení.

Záver : Cieľ projektu bol splnený.

Projekt: Výučbová literatúra - Prvá pomoc pre motoristov

Začiatok realizácie projektu:	 1. 3. 1998
Koniec realizácie projektu: 	28. 2. 1999

Cieľ projektu : 

Vypracovanie textu a publikovanie brožúry zameranej na riešenie naliehavých situácií,  úkonov zachraňujúcich život, prvú pomoc pri rôznych druhoch poranení vrátane ukážok  obväzovej techniky. 

Realizácia projektu :

Výstupom tohoto projektu je publikovanie brožúry, zameranej na riešenie naliehavých situácií, ktorá okrem iného obsahuje aj praktické rady pre motoristov, vrátane vybavenia lekárničky pre motorové vozidlá.
 
Záver:  Cieľ  projektu bol splnený.

Projekt: Výučbový film o prvej pomoci II. diel - Najbližší zachránený život môže byť tvoj

Začiatok realizácie projektu: 	 1. 4. 1998
Koniec realizácie projektu:	 30. 5. 1999

Cieľ projektu :

Príprava a vyhotovenie druhého dielu výučbového videofilmu so zameraním na prvú pomoc pri ošetrení rán, zlomenín, pri krvácaní, dusení a poškodení organizmu fyzikálnymi vplyvmi.

Realizácia projektu :

Realizácia projektu bola zameraná na prípravu, spracovanie a natočenie II.dielu videokazety ” Najbližší zachránený život môže byť tvoj “. Druhý diel videokazety poskytuje praktické informácie o prvej pomoci v naliehavých situáciách – pri krvácaní, dusení a poškodení organizmu.

Záver : Cieľ projektu bol splnený.

4.  Ministerstvo dopravy, pôšt a telekomunikácií SR

Projekt: Pokračovanie realizácie programu CINDI  
	(program integrovanej prevencie neinfekčných ochorení)

Začiatok realizácie projektu: 	1. 1. 1998
Koniec realizácie projektu:	31. 12. 2000

Cieľ projektu :

Systematické zvyšovanie zdravotného uvedomenia a podpora zdravia zamestnancov v rezorte MDPT motiváciou k zmene životného štýlu, ozdraveniu výživy, podpore nefajčenia, zvýšeniu pohybovej aktivity zamestnancov so sedavým zamestnaním, a ovplyvňovaniu zvýšeného tlaku krvi nefarmakologickými prostriedkami.
Ďalším cieľom bolo stanovenie vápnika v sére s cieľom prevencie  osteoporózy, zriadenie a činnosť všeobecného a špecializovaného poradenstva.

Realizácia projektu :

Projekt sa realizoval v Poradniach zdravia, ktoré boli zriadené v terénnych oddeleniach Železničného zdravotného ústavu. Výjazdová poradňa zdravia realizovala časť projektu pre zamestnancov MDPT a žiakov SOU.
V rokoch 1998-2000 bolo vyšetrených 2812 klientov.
V rámci projektu boli vykonané biochemické vyšetrenia krvi – celkový cholesterol, HDL cholesterol, LDL cholesterol, triglyceridy, rizikový index ochorenia srdcovo-cievneho aparátu, cukor a vápnik v krvi. K bežnému poradenstvu patrilo aj meranie tlaku krvi, stanovovanie BMI. Formou dotazníka sa zisťoval charakter práce, stupeň pohybovej aktivity, stravovacie návyky, fajčenie.
V apríli roku 2000 bola zahájená činnosť Poradne pre prevenciu osteoporózy. Poradenstvo je zamerané najmä na rizikové skupiny - adolescentov a klientky vo veku nad 40 rokov. V tejto poradni  bolo vyšetrených prenosným  denzitometrom 658 klientiek. 
Výsledky, ktoré sa získali monitorovaním zdravotného stavu, sú spracované do tabuliek a grafov a budú súčasťou komplexných analýz a vytvorenia tzv. zdravotnej mapy  zamestnancov rezortu. 
Pre potreby klientov v Poradniach zdravia boli spracované zdravotno-výchovné osvetové materiály: “Vitamíny a minerálie v našej strave”, “ Ste naozaj v dobrej kondícii ?”, “Je Vaša diéta úspešná ?” a “Preukaz prvej pomoci “. 
Výsledným efektom projektu je výrazná zmena životného štýlu zamestnancov, zvýšené uvedomenie  a zodpovednejší prístup k svojmu zdravotnému stavu. 

Záver : Cieľ  projektu  bol splnený.

5. Ministerstvo vnútra SR

Projekt: CINDI

Začiatok realizácie projektu: 	1. 7. 1998
Koniec realizácie projektu:	30. 6. 2000

Cieľ projektu:  

Zistiť zdravotný stav policajtov a na základe objektívnych faktorov, realizovať intervenčné aktivity  v zmysle úpravy životného štýlu, stravovania a pohybovej aktivity. V indikovaných prípadoch zabezpečiť liečbu. 

Riešenie projektu :

V rámci projektu boli plnené nasledovné úlohy :

1.	sledovanie zdravotného stavu policajtov
V období realizácie projektu prebiehalo sledovanie a hodnotenie zdravotného stavu príslušníkov Policajného zboru. Priemerné percento práceneschopnosti v roku 2000 dosiahlo hodnotu 3,14 %, čo znamená zníženie oproti predchádzajúcemu roku o 0,05%. V porovnaní s občianskymi pracovníkmi rezortu MV SR zaznamenalo  u policajtov zníženie o 1,55%
Priemerné percento “PN” policajtov v jednotlivých krajoch sa  vyvíjalo nerovnomerne. Najvyššia  miera “PN”  bola zaznamenaná podobne ako aj v predchádzajúcich rokoch v banskobystrickom, žilinskom  a košickom kraji.
V kontraste s nízkym percentom “PN” u policajtov je percento “PN” policajtiek vysoké a dosiahlo 4,13 %.
Pri hodnotení “PN” dôležitú skupinu tvoria úrazy, ktoré sú príčinou dlhodobej” PN”.V roku 2000 bol zaznamenaný pokles oproti predchádzajúcemu roku, v pričom ich klesol o 56 prípadov. Na prvom mieste zostávajú úrazy, ku ktorým došlo pri bojovej a telesnej príprave policajtov. 

2.	Preventívne lekárske prehliadky a činnosť  Poradne zdravia
V roku 2000 vykonali služobní lekári prvého kontaktu preventívne lekárske prehliadky u 6120 policajtov, stomatológovia vykonali 1418 a odborní lekári 725 preventívnych lekárskych prehliadok. Z PP vyplynulo, že je potrebné klásť väčší dôraz a osvojovanie si správnej životosprávy.
V roku 2000 pokračovala aj činnosť Poradne zdravia, ktorá vykonávala vyšetrenia rizikových faktorov. 

3.	Preventívne očkovanie
Bolo vykonávané očkovanie vybraných  rizikových skupín. V roku 2000 bolo proti chrípke  zaočkovaných 500 policajtov, proti hepatitíde A, a kliešťovej encefalitíde, bolo zaočkovaných 3500 policajtov  úradu hraničnej a cudzineckej polície. 

4. 	Kontrola pracovísk, rizikových prác a stravovania
Pracovníci oddelenia ochrany zdravia vykonali školenia cca 6000 policajtov v problematike ochrany zdravia pred infekčnými ochoreniami. Na rizikových pracoviskách sa vykonali kontroly dodržiavania povinností používania osobných ochranných  pracovných pomôcok. Vykonali sa aj školenia pracovníkov stravovacích prevádzok v problematike hygienického minima v zariadeniach spoločného stravovania.

Záver: Ciele úlohy boli splnené. 

6. Ministerstvo školstva SR

Projekt: Školy podporujúce zdravie (ŠPZ)

Začiatok realizácie projektu:           1. 1. 1998
Koniec realizácie projektu:             31. 12. 2000

Cieľ projektu :

Zabezpečiť celoplošné rozšírenie podpory zdravia v SR podľa schválenej stratégie ŠPZ do roku 2000, usmernenia WHO.
Zvýšiť  podporu  a ochranu zdravia na školách  a v školských zariadeniach s hlavným zameraním na ozdravenie stravovania, humanizáciu života v škole, zvýšenie pohybovej aktivity, prevenciu drogovej závislosti, podporu nefajčenia, redukciu stresu, zabezpečenie pitného režimu pre žiakov, výchovu k zodpovednému partnerstvu, integráciu školy a komunity a rozvoj environmentálnej výchovy.

Realizácia projektu :

Projekt sa úspešne realizuje už od roku 1991. Za uplynulých 7-8 rokov obdržalo certifikáty MŠ SR a MZ SR  o zaradení do národnej siete projektu vyše 1000 škôl a školských zariadení, z toho v rokoch 1999 a 2000   certifikát získalo  585 škôl a školských zariadení.
Projekt sa realizuje vo všetkých okresoch Slovenskej republiky, v materských, základných a v stredných školách. Vo všetkých  okresoch SR boli ustanovení okresní koordinátori podpory zdravia na odboroch školstva okresných úradov a na metodických centrách pre stredné školy.  
Problematika podpory zdravia  sa stala organickou súčasťou celého komplexu výchovy a vzdelávania na školách a v školských zariadeniach, no stala sa aj súčasťou obsahu vzdelávania viacerých predmetov, mimovyučovacích aktivít škôl aj mimoškolských aktivít.
Súčasťou nadpredmetových učebných osnov sa stala aj Environmentálna  výchova a vzdelávanie, ako aj Výchova k manželstvu a rodičovstvu. Na základe iniciatívnej spolupráce so SČK vznikol aj voliteľný predmet “ Prvá pomoc “.
V roku 2000 sa uskutočnil celoslovenský seminár okresných koordinátorov projektu v Žiari nad Hronom ktorý významne prispel k ďalšiemu rozvoju uvedeného projektu.  

Záver : Cieľ projektu bol splnený .

7.  Ministerstvo spravodlivosti SR

Projekt: Opatrenia na zlepšenie a udržanie fyzickej a psychickej kondície sudcov.

Začiatok realizácie projektu:           2. 1. 1998
Koniec realizácie projektu:             15. 12. 2000

Cieľ projektu:

Zvýšiť psychickú a fyzickú zdatnosť sudcov, znížiť pracovnú neschopnosť. Na základe pravidelných kontrol zisťovať rizikové faktory a kvalitu fyzickej zdatnosti , s nasledovným odporúčaním  správnej životosprávy .

Riešenie projektu : 

Projekt bol realizovaný v 4 etapách. V hodnotenom období vykonali oddelenia telovýchovného lekárstva v jednotlivých regiónoch zdravotné kontroly sudcov vo veku do 37 rokov. Lekárskych vyšetrení sa v priebehu rokov 1999-2000 zúčastnilo spolu 460  sudcov, čo predstavuje 37.7 % z celkového počtu sudcov Najvyššieho súdu Slovenskej republiky, krajských a okresných súdov.
Realizácia projektu dopomohla ku včasnej diagnostike začínajúcich ťažkostí a ochorení a ku včasnej terapii. Bola hodnotená pozitívne, aj zo strany sudcov, ktorí ocenili komplexnosť,  vysokú odbornú úroveň vyšetrení a prijali odporúčania odborných lekárov, týkajúce sa  úpravy životosprávy. 
  
Záver : Cieľ projektu bol splnený .

Projekt: Drogová problematika vo väzenstve.

Začiatok realizácie projektu:          1.1.1998
Koniec realizácie projektu:            31.12.2000

Cieľ projektu :

Zisťovanie užívateľov drog medzi väzňami, následne nariadenie ochrannej liečby toxikomanov ako aj umožnenie  dobrovoľnej liečby.
Zníženie rizika prieniku drog do väzenských zariadení, spracovávanie hlásení o drogovo závislých,
využitie poznatkov na zabezpečenie potrebnej liečby, preventívnych opatrení a dispenzárnej starostlivosti.
 
Riešenie projektu : 

Prostredníctvom testovacích prúžkov na skríning drog v moči, boli zisťovaní užívatelia drog vo väzbe a vo výkone trestu odňatia slobody.
Za účelom zníženia počtu týchto užívateľov boli v roku 1999 sprevádzkované oddelenia dobrovoľnej liečby drogovo závislých v Ústave  na výkon trestu odňatia slobody pre Mladistvých v Martine a v Ústave na výkon trestu odňatia slobody v Hrnčiarovciach nad Parnou, kde bolo preliečených od roku 1999 do roku 2000 spolu 109 odsúdených.
Súčasťou projektu bolo aj vytváranie podmienok pre realizáciu drogovo  čistých zón. V tomto smere sa uskutočnila príprava a vydanie interných noriem, boli vytypované vhodné zariadenia v ústavoch na výkon  trestu odňatia slobody. Otvorenie drogovo čistých zón, sa predpokladá v 1.polroku 2001. 

Záver : Cieľ projektu bol splnený.

8.  Ministerstvo kultúry SR

Projekt: Rámcový prístup pri odstraňovaní informačných bariér  a rozvoj informačných služieb pre zdravotne postihnutých 

Začiatok realizácie projektu:           1.1.1998
Koniec realizácie projektu:             30.11.2000

Cieľ projektu : 

Odstraňovanie informačných bariér a rozvoj služieb pre zdravotne postihnutých..

Realizácia projektu : 

V rámci projektu sa uskutočnilo niekoľko odborných seminárov zameraných na pomoc pre zdravotne postihnutých prostredníctvom odstraňovania informačných bariér a rozvojom informačných služieb. Realizátorom týchto seminárov boli Univerzitná knižnica v Bratislave a slovenská knižnica pre nevidiacich Mateja Hrebendu v Levoči. V roku 1998 sa uskutočnil seminár “Poskytovanie knižnično - informačných služieb zrakovo postihnutým užívateľom v Levoči”, ktorého sa zúčastnilo 162 účastníkov. V 1999 sa uskutočnil seminár k 50. výročiu vydávania časopisu v Braillovom písme. Seminára sa zúčastnilo 130 účastníkov - zástupcov regionálnych a mestských knižníc a občianskych združení zdravotne postihnutých občanov.

V dňoch 7. – 8. novembra 2000 sa uskutočnil druhý ročník odborného seminára vo Svite. Jeho hlavným zámerom bolo  analyzovať mieru informačných bariér a stupeň  rozvoja informačných služieb pre zdravotne postihnutých v SR.
Celoslovenského seminára sa zúčastnilo  100 účastníkov, najmä zástupcov verejných knižníc, občianskych združení , ústredných orgánov štátnej správy  ( MK SR,MPSVR SR – Koordinačný výbor pre otázky zdravotne postihnutých občanov v SR), univerzitných a zdravotných pracovísk, ktoré majú skúsenosti s prácou a problémami zdravotne postihnutých, zdravotne postihnutí občania a pod.
Na seminári boli k dispozícii rôzne pomôcky, obrázkové a informačné materiály. Bola spracovaná odborná publikácia  Tyflologické čítanie a Katalóg zvukových kníh.
Sprievodným podujatím bola aj prezentácia periodík vydávaných pre zdravotne postihnutých, a videonahrávky o činnosti občianskych združení pre zdravotne postihnutých, uskutočnilo sa aj zasadnutie redakčnej rady časopisov pre nevidiacich a slabozrakých.
Na konci seminára boli prijaté závery, ktoré presne špecifikujú problematické oblasti a odporúčajú riešenie pre zainteresované inštitúcie.

V roku 1998 Slovenské národné múzeum v Bojniciach zhotovilo v rámci projektu maketu bojnického zámku s popiskami a textom o histórii zámku v Braillovom písme so súčasnou možnosťou vypočuť si zdramatizovaný informačný text, ktorý pomáha nevidiacim orientovať sa hmatom na makete.
Súčasťou projektu bolo i zhotovenie rampy, ktorá umožňuje prístup pre invalidné vozíky do zámockej kaplnky.
    Národné osvetové centrum (NOC) ako ďalší z realizátorov projektu v roku 1999 zorganizovalo besedu v spolupráci s MPSVR SR a Slovenským zväzom sluchovo postihnutých, ktorá bola zameraná na výklad novej legislatívy vo vzťahu k ľudom so zdravotným postihnutím. Z besedy bol spracovaný videozáznam v posunkovej reči, ktorý bol distribuovaný do klubov Slovenského zväzu sluchovo postihnutých, čím boli informácie sprístupnené sluchovo postihnutým na celom Slovensku.
   V roku 1999 NOC ďalej zrealizovalo projekt, ktorý bol zameraný na umožnenie účasti handicapovaných občanov na podujatiach určených pre širokú verejnosť formou zabezpečenia špeciálnych lektorov jednotlivých podujatí, spracovaním videozáznamov, organizačným zabezpečením účasti handicapovaných detí a mladých ľudí na podujatiach, zapožičaním počítačovej techniky a pod.
  V roku 2000 NOC zrealizovalo seminár pre sluchovo postihnutú mládež zameraný na výchovu k partnerstvu, manželstvu a rodičovstvu. Zo seminára bol spracovaný videozáznam a zborník, ktorých distribúcia bola zabezpečená do všetkých členských základní Slovenského zväzu sluchovo postihnutých a Združenia  klubov detí a mládeže so sluchovým postihnutím na celom Slovensku.

Záver : Cieľ projektu bol splnený.

Projekt: Koncepcia debarierizácie štátnych kultúrnych zariadení pre všetky skupiny zdravotne postihnutých občanov.

Začiatok realizácie projektu:           1.1.1998
Koniec realizácie projektu:             31.12.1998

Cieľ projektu :

Zabezpečiť integráciu zdravotne postihnutých občanov do kultúrneho života spoločnosti,
odstraňovaním bariér v kultúrnych zariadeniach.

Realizácia projektu :

Projekt bol realizovaný za účelom  odstraňovania bariér v informačných službách -  múzeum v Bojniciach.
Realizátorom projektu bolo Národné osvetové centrum. Podstatou projektu bola účasť handicapovaných občanov - postihnutých detí, mladých ľudí na podujatiach pre širokú verejnosť.
V októbri až decembri 1999, boli realizované besedy, v spolupráci MPSVaR SR a Slovenským zväzom sluchovo postihnutých, ktoré boli zamerané  na výklad novej legislatívy vo vzťahu k ľuďom so sluchovým postihnutím.
V roku 2000 sa projekt realizoval v 3 etapách. Ako výsledkom riešenia bol spracovaný videozáznam a zborník, ktorých distribúcia bola zabezpečená do všetkých členských základní Slovenského zväzu sluchovo postihnutých a Združenia klubov detí a mládeže so sluchovým postihnutím na celom Slovensku.

 Záver : Cieľ projektu bol splnený.

7. Ministerstvo zdravotníctva

Projekt: Integrovaná prevencia neinfekčných ochorení

Začiatok realizácie projektu:          1.1.1998
Koniec realizácie projektu:            31.12.2000

Cieľ projektu :

Ciele stanovené v projekte CINDI a ich plnenie vychádzajú z cieľov programu SZO “Zdravie pre všetkých do roku 2000” a to cieľa 4 “ Redukcia chronických neinfekčných ochorení” a cieľa č.9  “Redukcia srdcovocievnych ochorení”.
Pre zvládnutie úloh stanovených v tomto programe boli postupne vypracované projekty, ktoré majú viesť k naplneniu týchto cieľov:
-	Slovensko bez tabaku, 
-	Nefarmakologické ovplyvňovanie zvýšeného tlaku krvi, 
-	Poradenstvo pre zdravý životný štýl, 
-	Zdravé pracoviská.

Realizácia projektu :

V priebehu realizácie projektu takmer všetky štátne zdravotné ústavy vykonávali intervenciu, ktorá bola  zameraná na všetky hlavné rizikové faktory civilizačných ochorení, ktoré vyplývajú zo životného štýlu obyvateľstva a to najmä fajčenie, nezdravá výživa, nedostatočná fyzická aktivita a stres. Priebežné intervenčné aktivity sa v okresoch vykonávali v poradenských centrách a boli rozdelené na individuálne a skupinové. Práca v poradenských centrách sa stala rutinnou súčasťou práce ŠZÚ.
Súčasťou intervencie bolo nielen neustále rozširovanie poradenských činností v oblasti zvyšovania pohybovej aktivity a schopnosti zvládnuť stres a tiež metodológii ovplyvňovania hypertenzie, ale aj masmediálne pôsobenie, ktoré sa v rámci programu realizovalo predovšetkým na regionálnych úrovniach. Efektívnosť intervencie v oblasti výskytu rizikových faktorov vo vekovej skupine 25-64 ročných preukázala:
- zníženie prevalencie fajčenia u mužov o 6,5%, u žien o 1,4%
- zníženie prevalencie ľudí s nadváhou až obezitou u mužov  o 5,3%,u žien o 1,4%
- zníženie prevalencie ľudí s rizikovou hladinou celkového cholesterolu.
 
Záver : Cieľ bol  projektu bol splnený.

Projekt: Monitorovanie zdravotnej záťaže obyvateľstva faktormi prostredia

Začiatok realizácie projektu:            1.7.1995
Koniec realizácie projektu:              30.11.2000

Cieľ projektu :

Cieľom riešenia projektu bolo prostredníctvom monitorovania indikátorov expozície človeka a stupňa znečistenia vonkajšieho prostredia v dvanástich lokalitách Slovenska, získať poznatky, vzájomnou konfrontáciou údajov  o ich vzťahu a tým o reálnej záťaži obyvateľstva faktormi prostredia.

Realizácia projektu :

Projekt bol zameraný na sledovanie:
a)	vybraných indikátorov expozície človeka,
-	kadmia, olova, chrómu, niklu, ortuti - vo vlasoch , v nekroptickom materiáli,
-	kadmia, olova, ortuti - v krvi, v materskom mlieku  a v celodennej strave,
-	fluóru, arzénu, dusičnanov v moči,
b)	subjektívneho vnímania faktorov životného a pracovného prostredia z pohľadu záťaže na zdravotný stav respondentov, ako aj na sledovanie dát o rizikových faktoroch životného štýlu.

Do odberu vzoriek biologického materiálu a zberu na základe dotazníka bolo zapojených 12 štátnych zdravotných ústavov.
V období 1998 - 2000 spolupracujúce štátne zdravotné ústavy - strediská odobrali 2 594 vzoriek biologického materiálu a 431 vzoriek celodennej stravy. Na spracovateľských pracoviskách bolo vykonaných 5 528 analýz.
Výsledky analýz a štatistického spracovania výsledkov poukazujú na to, že:
- dusičnany v moči nevykazujú signifikantný rozdiel medzi strediskami,
- v krvi boli zistené významne vyššie hodnoty Pb a Cd v stredisku 6- Nitra,
- u nekroptického materiálu pre malý počet vzoriek  sa nedá  hodnotiť signifikantnosť 
  rozdielov,
- v celodennej strave v stredisku 3- Žiar nad Hronom bola významne vyššia hodnota Hg.

Dosiahnuté výsledky poukázali na to, že doterajší pohľad na tzv. čisté a znečistené oblasti v Slovenskej republike je potrebné prehodnotiť. V súlade s tým bude nutné prehodnotiť agrárnu politiku s odporučením pestovania iných poľnohospodárskych kultúr v znečistených oblastiach.

Záver:  Cieľ  projektu bol splnený.

Projekt: Rekreačné vody

Začiatok realizácie projektu:           1.6.1997
Koniec realizácie projektu:             31.12.2000

Cieľ projektu :

Monitoring prírodných rekreačných lokalít na Slovensku, zistenie a vyhodnotenie kvality vody rekreačných lokalít z hľadiska preventívnej ochrany zdravia obyvateľov. Vyhodnotenie úrovne vybavenosti rekreačných areálov, vplyv priemyselnej a poľnohospodárskej činnosti na kvalitu rekreácie, zhodnotenie vplyvu rekreácie na kvalitu vody a prostredia.

Realizácia projektu: 

V roku 1998 sa odobralo 1188 vzoriek povrchových vôd zo 158 odberových miest v 53 lokalitách. Zo všetkých lokalít sa získali mapy so zakreslením odberových miest reprezentujúcich: priemerné znečistenie, vplyv rekreácie na kvalitu vody, zdroje znečistenia. 
V roku 1999 sa sledovalo 57 lokalít a ich 16 prítokov z celého územia Slovenska. Riešenie projektu zabezpečovalo 24 ŠZÚ v SR, ktoré vykonávali odbery vzoriek, zisťovali technické údaje o nádržiach, zisťovali návštevnosť areálov, kapacitu pláži, technickú vybavenosť pre vodné športy, využívanie lokality na vodné hospodárstvo. Odobralo sa 1063 vzoriek vôd, v ktorých sa stanovilo 27 889 ukazovateľov kvality vody.
V roku 2000 sa systematicky sledovalo 133 kúpalísk, na ktorých sa prevádzkovalo 127 bazénov s termálnou vodou a 166 bazénov s netermálnou vodou. Celkovo sa zanalyzovalo 1 331 vzoriek vôd,  bol vykonaný fyzikálno - chemický, mikrobiologický, biologický a rádiologický rozbor.
Realizáciou projektu sa každoročne získali podrobné informácie o kvalite vody významných prírodných a rekreačných lokalít z celého územia Slovenska, o spôsobe ich využívania, o vybavenosti areálov a o zdrojoch znečistenia.
Získané výsledky sa využívajú pri príprave rozhodnutí na vydávanie povolení na rekreáciu, na zhodnotenie pripravenosti rekreačných vôd na letnú turistickú sezónu a na stanovenie limitu pre návrh Kódexu na ochranu zdravia - voda na kúpanie.
Na základe získaných skúseností a poznatkov z monitoringu prírodných rekreačných vôd a v súlade so Smernicou rady 76/160/EHS z 8.decembra 1975 týkajúcej sa kvality vody určenej na kúpanie bol vypracovaný návrh odborného usmernenia Hlavného hygienika SR na posudzovanie kvality prírodných kúpacích oblastí, ktorý bol uverejnený vo Vestníku MZ SR roč.48, čiastka 10 - 12, dňa 12.apríla 2000.

Záver : Cieľ projektu bol splnený v celom rozsahu.

Projekt: Európska longitudinálna štúdia tehotenstva a detstva na Slovensku (ELSPAC)

Začiatok realizácie projektu:              1.7.1995
Koniec realizácie projektu:                30.11.2000

Cieľ projektu :

Projekt sa zameral na odhalenie rizikových faktorov ovplyvňujúcich vývin plodu počas tehotnosti a formovanie biologickej, psychickej a sociálnej  zložky zdravia detí v predškolskom veku.

Riešenie projektu :

Štúdia ELSPAC je dlhodobá medzinárodná štúdia, ktorú do svojho programu zahrnulo WHO na podporu epidemiologického výskumu faktorov ovplyvňujúcich vývoj, zdravie a prospievanie detí.
V štúdii bolo oslovených 3020 rodín. Spolupráca so zdravotníckymi zariadeniami začínala v gynekologických ambulanciách (32) pokračovala pôrodníkmi kliník (7), ktorí vyplnili pôrodné dotazníky.
Výsledky - boli zahrnuté do 3 informačných brožúr pre respondentov štúdie a ako I.,II.,III. informácia pre rodičov.
Doterajšie fázy riešenia boli predložené do tlače ako spoločné WHO publikácie:
•	External Environment at the Study Sites
•	Comparative Analysis of the Demographic Situation in  Participating Countries
•	Giving Birth in the Nineties.  

Záver : Cieľ projektu bol splnený.

Projekt: Zlepšenie zdravotného stavu obyvateľov okresu Levice

Začiatok realizácie projektu:           1. 12. 1998
Koniec realizácie projektu:             31. 12. 2001

Cieľ projektu :

Zlepšenie zdravotného stavu obyvateľstva okresu, s cieľom znížiť rozdiel v ukazovateľoch chorobnosti, úmrtnosti a prirodzenom prírastku, zníženie počtu fajčiarov, zníženie spotreby alkoholických nápojov.

Realizácia projektu :

Realizácia projektu bola členená do 2 etáp. V máji 1999 bola ukončená prvá etapa projektu - dotazníky, zaškolenie administrátorov a pod.
Bolo spracovaných 1 500 dotazníkov, taktiež bol vyšetrený rovnaký počet respondentov, čo činí 1% obyvateľov okresu.
V roku 2000 sa realizovala 2. etapa projektu : biochemické vyšetrenia respondentov - zisťovanie príčin zhoršeného zdravotného stavu.
Za realizačný výstup prvej aj druhej etapy možno považovať zorganizovaný seminár na tému  “Zlepšenie zdravotného stavu obyvateľov okresu Levice”, ktorý sa konal 27.1.2000 na okresnej úrovni, ktorý bol spojený s prezentáciou získaných výsledkov  a naviazaním spolupráce s orgánmi štátnej správy, ako aj s inými organizáciami a združeniami na území okresu.
Výsledky z riešenia projektu poukázali na profilujúce riziká a problémy. Navrhli sa spôsoby ďalšieho riešenia a postupu na zvrátenie nepriaznivého trendu vývoja zdravotného stavu obyvateľov.
Dosiahnuté výsledky boli publikované v regionálnej tlači.

Záver : Cieľ   projektu  bol splnený.

Projekt: Vzdelávanie v podpore zdravia

Začiatok realizácie projektu:           2. 1. 1998
Koniec realizácie projektu:             30. 11. 2000

Cieľ projektu :

Cieľ projektu je zameraný na šírenie podpory zdravia v populačných skupinách, prostredníctvom rôznych vzdelávacích aktivít , publikácií na danú tému.  

Realizácia projektu :

Bola vypracovaná osnova 200 hodinového vzdelávacieho štúdia, ako aj náplň jednotlivých tematických celkov a ich trvanie. V spolupráci so Štátnym pedagogickým ústavom, ŠZÚ v SR a Odbormi školstva okresných úradov bolo získaných 150 frekventantov. 
Výučba v roku 1999 pokračovala a realizovala sa v dvoch 50 hodinových blokoch. Účastníci obdržali výučbový materiál pre svoje ďalšie pôsobenie (texty, fólie pre spätný projektor, videokazety a pod.). Frekventanti si zvolili školiteľov a témy záverečných prác, na ktorých v roku  2000 postupne pracovali.
Boli vydané knižné publikácie: “Podpora zdravia” a “Podpora zdravia - praktické cvičenia, pracovné listy, úlohy a ich riešenia “- pre potreby frekventantov a odborníkov v SR.   

Záver :  Cieľ   projektu bol  splnený.
10.  Ministerstvo financií SR

Projekt: Zvýšenie zdravotnej starostlivosti o zamestnancov MF  SR

Začiatok realizácie projektu:         1.1.1998
Koniec realizácie projektu:           15.12.2000

Cieľ projektu :

Zabezpečiť kompletné preventívne prehliadky s cieľom zistiť zdravotný stav a  následne zabezpečiť a podporiť aktivity smerujúce ku zlepšeniu zdravotného stavu zamestnancov Ministerstva financií ,  ako aj vytváranie zdravého pracovného prostredia.

Realizácia projektu :

Vo všetkých etapách boli realizované preventívne prehliadky zamestnancov MF. Súčasťou preventívnych prehliadok, ktoré boli rozdelené na štandardné (zamerané na odhalenie prípadných rizík vzniku závažných interných a nádorových ochorení ) a cielené (odborné vyšetrenia), bolo  aj poučenie o správnej životospráve. 
V roku 1998 sa zúčastnilo na preventívnych vyšetreniach 393 zamestnancov z toho bolo 285 žien. Priemerný počet diagnóz na jedného zamestnanca bol 6,7 diagnózy, k čomu treba uviesť že priemerný vek vyšetrených zamestnancov bol 43 rokov. Vyšetrenia ukázali, že zdravotný stav zamestnancov MF SR v produktívnom veku je varovný.
V roku 1999 sa cielených preventívnych prehliadok zúčastnilo 312 zamestnancov, Boli to  zamestnanci, ktorí v roku 1998 absolvovali komplexné nadštandardné zdravotné prehliadky. Priemerný počet diagnóz na  zamestnanca bol 8,8 pričom priemerný vek vyšetrených zamestnancov bol 38,9 rokov.
Značne vzrástol počet diagnóz aj v roku 2000 až na 9,5 čo poukazuje na stúpajúcu tendenciu. Priemerný vek vyšetrených bol 37,1 roka.
Projekt bol zameraný aj na tvorbu o ochranu životného a  hlavne pracovného prostredia zamestnancov   ako i na oblasť sociálnej starostlivosti.

Záver : Cieľ projektu bol splnený.

Zoznam projektov
Ministerstvo pôdohospodárstva SR
1.	Projekt: Zabezpečenie prioritných úloh ozdravenia výživy
2.	Projekt: Modelovanie výživy v zmysle úloh NPPZ zameraných na ozdravenie výživy   
                           obyvateľstva
3.	Projekt: Výskum a vývoj fermentačnej výroby mikrobiálnych farbív pre použitie v 
                           v potravinárstve 
4.	Projekt: Technológie výroby nízkoenergetických živočíšnych produktov pre zdravú   
                           výživu
Ministerstvo práce, sociálnych vecí a rodiny SR
5.	Projekt: Komplexné zabezpečenie programu prevencie sociálno-patologických javov                               v podmienkach  Centra psychologicko - poradenských služieb.
6.	Projekt: DAFNÉ - za ľudskú dôstojnosť a zdravie človeka
Slovenský červený kríž
7.         Projekt: Metodická príručka zdravotnovýchovnej hry v materských  školách - Evička  
                          nám  ochorela
8.         Projekt: Výučbová literatúra - Prvá pomoc pre motoristov
9.         Projekt: Výučbový  film o prvej pomoci II. diel - Najbližší
                          zachránený život môže byť tvoj
Ministerstvo dopravy, pôšt a telekomunikácií SR
10.	Projekt: Pokračovanie realizácie programu CINDI
Ministerstvo vnútra SR
11.	Projekt: CINDI
Ministerstvo školstva SR
12.	Projekt: Školy podporujúce zdravie (ŠPZ)
Ministerstvo spravodlivosti SR
13.	Projekt: Opatrenia na zlepšenie a udržanie fyzickej
                           a psychickej kondície sudcov.
14.	Projekt: Drogová problematika vo väzenstve.
Ministerstvo kultúry SR
15.        Projekt: Rámcový prístup pri odstraňovaní informačných bariér  a rozvoj                             
                           informačných   služieb pre zdravotne postihnutých.

16.        Projekt: Koncepcia debarierizácie  štátnych kultúrnych zariadení
             pre všetky skupiny zdravotne postihnutých občanov.
Ministerstvo zdravotníctva SR
17.	Projekt: Integrovaná prevencia neinfekčných ochorení
18.	Projekt: Monitorovanie zdravotnej záťaže obyvateľstva  faktormi prostredia
19.	Projekt: Rekreačné vody
20.	Projekt: Európska longitudinálna štúdia tehotenstva a detstva  na Slovensku  (ELSPAC )
21.	Projekt: Zlepšenie zdravotného stavu obyvateľov okresu Levice
22.	Projekt: Vzdelávanie v podpore zdravia
Ministerstvo financií SR
23.	Projekt: Zvýšenie zdravotnej starostlivosti o zamestnancov MF SR

Prehľad
financovania realizačných  projektov Národného programu podpory zdravia
za rok 1998 až 2000
rok 1998                     
Proj.	Vlastné	ŠR	ŠR	ŠR	Iné	Celkom	
číslo	zdroje	Bežné	Kapit.	spolu	zdroje		
1	4490	1010	0	1010	5900	11400	
2	420	680	0	680	400	1500	
3	400	800	0	800	400	1600	
4	905	1180	0	1180	900	2985	
5	110	680	0	680	100	890	
6	1200	400	200	600	487	2287	
7	80	250	0	250	0	330	
8	100	330	0	330	0	430	
9	0	570	0	570	130	700	
10	400	200	0	200	0	600	
11	378	200	0	200	0	578	
12	300	3990	0	3990	210	4500	
13	7000	310	0	310	690	8000	
14	2500	350	0	350	0	2850	
15	50	900	0	900	0	950	
16	90	600	0	600	0	690	
17	990	0	2410	2410	350	3750	
18	1200	0	4160	4160	200	5560	
19	400	0	3590	3590	0	3990	
20	200	620	0	620	170	990	
21	200	800	820	1620	80	1900	
22	400	2950	0	2950	250	3600	
23	100	2950	100	2000	2000	2100	
Súčet	21913	18820	11180	30000	10267	62180	

rok 1999                    
Proj.	Vlastné	ŠR	ŠR	ŠR	Iné	Celkom	
Číslo	zdroje	Bežné	Kapit.	spolu	zdroje		
1	4590	1010	0	1010	6100	11700	
2	420	680	0	680	450	1550	
3	300	800	0	800	300	1400	
4	1215	1180	0	1180	900	3295	
5	320	680	0	680	220	1220	
6	361	400	200	600	0	961	
7	0	0	0	0	0	0	
8	0	0	0	0	0	0	
9	0	0	0	0	0	0	
10	300	200	0	200	0	500	
11	378	200	0	200	0	578	
12	300	4140	0	4140	210	4500	
13	7000	310	0	310	0	7310	
14	2100	350	0	350	0	2450	
15	50	900	0	900	0	950	
16	90	600	0	600	0	690	
17	990	0	2610	2610	350	3750	
18	1200	0	4360	4360	200	5560	
19	400	0	3790	3790	0	3990	
20	200	620	0	620	170	990	
21	200	1320	500	1820	80	1900	
22	400	3150	0	3150	250	3600	
23	100	2000	0	2000	0	2100	
Súčet	20914	18540	11460	30000	923	58994	
rok 2000                     
Proj.	Vlastné	ŠR	ŠR	ŠR	Iné	Celkom	
Číslo	zdroje	Bežné	Kapit.	spolu	zdroje		
							
1	4590	1010	0	1010	6600	12200	
2	420	680	0	680	550	1650	
3	0	0	0	0	0	0	
4	820	1180	0	1180	900	2900	
5	120	680	0	680	0	800	
6	722	400	200	600	0	1322	
7	0	0	0	0	0	0	
8	0	0	0	0	0	0	
9	0	0	0	0	0	0	
10	200	100	0	100	200	300	
11	378	100	0	100	0	478	
12	300	4300	0	4300	210	4500	
13	7000	310	0	310	0	7310	
14	1000	200	0	200	0	1200	
15	50	900	0	900	0	950	
16	90	600	0	600	0	690	
17	990	0	2710	2710	350	3750	
18	1200	0	4460	4460	200	5560	
19	400	0	3990	3990	0	3990	
20	200	620	0	620	170	990	
21	200	1520	500	2020	80	1900	
22	400	3240	0	3240	250	3600	
23	100	1500	0	1500	0	1600	
Súčet	19380	18140	11860	30000	9510	56490	

Prehľad
financovania realizačných  projektov Národného programu podpory zdravia
za rok 1998-2000
 (a - na rok 1998 b - na rok 1999 c - na rok 2000)

Proj.	Vlastné	ŠR	ŠR	ŠR	Iné	Celkom	
Číslo	zdroje	Bež	Kapit.	spolu	zdroje		
							
1a	4490	1010	0	1010	5900	11400	
1b	4590	1010	0	1010	6100	11700	
1c	4590	1010	0	1010	6600	12200	
2a	420	680	0	80	400	1500	
2b	420	680	0	680	450	1550	
2c	420	680	0	680	550	1650	
3a	400	800	0	800	400	1600	
3b	300	800	0	800	300	1400	
3c	0	0	0	0	0	0	
4a	905	1180	0	1180	900	2985	
4b	1215	1180	0	1180	900	3295	
4c	820	1180	0	1180	900	2900	
5a	110	680	0	680	100	890	
5b	320	680	0	680	220	1220	
5c	120	680	0	680	0	800	
6a	1200	400	200	600	487	2287	
6b	361	400	200	600	0	961	
6c	722	400	200	600	0	1322	
7a	80	250	0	250	0	330	
7b	0	0	0	0	0	0	
7c	0	0	0	0	0	0	
8a	100	330	0	330	0	430	
8b	0	0	0	0	0	0	
8c	0	0	0	0	0	0	
9a	0	570	0	570	130	700	
9b	0	0	0	0	0	0	
9c	0	0	0	0	0	0	
10a	400	200	0	200	0	600	
10b	300	200	0	200	0	500	
10c	200	100	0	100	200	300	
11a	378	200	0	200	0	578	
11b	378	200	0	200	0	578	
11c	378	100	0	100	0	478	
12a	300	3990	0	3990	210	4500	
12b	300	4140	0	4140	210	4500	
12c	300	4300	0	4300	210	4500	
13a	7000	310	0	310	690	8000	
13b	7000	310	0	310	0	7310	
13c	7000	310	0	310	0	7310	
14a	2500	350	0	350	0	2850	
14b	2100	350	0	350	0	2450	
14c	1000	200	0	200	0	1200	

(a - na rok 1998 b - na rok 1999 c - na rok 2000)

Proj.	Vlastné	ŠR	ŠR	ŠR	Iné	Celkom	
číslo	zdroje	Bežné	Kapit	   spolu	zdroje		
							
15a	50	900	0	900	0	950	
15b	50	900	0	900	0	950	
15c	50	900	0	900	0	950	
16a	90	600	0	600	0	690	
16b	90	600	0	600	0	690	
16c	90	600	0	600	0	690	
17a	990	0	2410	2410	350	3750	
17b	990	0	2610	2610	350	3750	
17c	990	0	2710	2710	350	3750	
18a	1200	0	4160	4160	200	5560	
18b	1200	0	4360	4360	200	5560	
18c	1200	0	4460	4460	200	5560	
19a	400	0	3590	3590	0	3990	
19b	400	0	3790	3790	0	3990	
19c	400	0	3990	3990	0	3990	
20a	200	620	0	620	170	990	
20b	200	620	0	620	170	990	
20c	200	620	0	620	170	990	
21a	200	800	820	1620	80	1900	
21b	200	1320	500	1820	80	1900	
21c	200	1520	500	2020	80	1900	
22a	400	2950	0	2950	250	3600	
22b	400	3150	0	3150	250	3600	
22c	400	3240	0	3240	250	3600	
23a	100	2000	0	2000	0	2100	
23b	100	2000	0	2000	0	2100	
23c	100	1500	0	1500	0	1600	
Súčet a	21913	18820	11180	30000	10267	62180	
Súčet b	20914	18540	11460	30000	9230	58994	
Súčet b	19380	18140	11860	30000	9510	56490